Doložka pre posudzovanie vplyvov 
 
1. Odhad vplyvov na verejné financie
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 299/2007 Z. z. o úprave osobných požitkov poskytovaných duchovným cirkví a náboženských spoločností v znení na riadenia vlády SR č. 610/2007 Z. z. má vplyv na štátny rozpočet. 
a) odhad vplyvu na štátny rozpočet
Celkový vplyv na štátny rozpočet možno odhadnúť nasledovne:
	Rok 2009	Rok 2010	Rok 2011	
Počet duchovných cirkví a náboženských spoločností	3 818	3 936	4 054	
Plánovaná valorizácia 	7 %	7 %	7 %	
Celková potreba na zvýšenie základných platov a odvodov do poistných fondov v SK	50 130 000	53 134 000	56 690 000	
Celková potreba na zvýšenie základných platov a odvodov do poistných fondov v Eurách	1 664 011,15	1 763 725,68	1 881 763,26	
Finančné krytie úprav osobných požitkov duchovných bude zabezpečené v rámci limitu výdavkov schválených pre rozpočtovú kapitolu Ministerstva kultúry SR na príslušný rozpočtový rok.
b) Zvýšenie stupnice nemá vplyv na rozpočty obcí a vyšších územných celkov.
2. Odhad vplyvov na obyvateľov, hospodárenie podnikateľskej sféry a iných právnických osôb
Zvýšenie stupníc platových taríf nemá negatívny vplyv na obyvateľstvo ani na hospodárenie podnikateľskej sféry a iných právnických osôb. 

3.  Odhad vplyvov na životné prostredie
Realizácia predloženého návrhu nariadenia vlády nemá žiadny vplyv na životné prostredie.

4. Odhad vplyvov na zamestnanosť 
Realizáciou predloženého návrhu nariadenia vlády sa nepredpokladá žiadny vplyv na zamestnanosť občanov Slovenskej republiky.

5. Odhad vplyvov na podnikateľské prostredie
Zvýšenie stupnice základných platov nemá negatívny vplyv na obyvateľstvo ani na hospodárenie podnikateľskej sféry a iných právnických osôb. 

6. Vplyv na informatizáciu spoločnosti
Realizácia predloženého návrhu nariadenia vlády nemá žiadny vplyv na informatizáciu spoločnosti.